kardosdrur/scandi-wiki huggingface dataset:
Chiricahua Mountains

Chiricahua Mountains (bjergene) i Arizonas sydøstlige hjørne (i Cochise County, i delstaten Arizona, USA) er rige på både historie og skønhed. Området var tidligere hjemstedet for Chiricahua Apacherne (Cochise og Geronimo indianerfolket) indtil 1875 da de af militæret blev fordrevet mod nord til San Carlos-reservatet.

De skønneste dele Chiricahua bjergene blev erklæret til Chiricahua National Monument i 1924 af præsident Galvin Coolidge.

Kilde/Ekstern henvisning
I bil igennem Arizona

Eksterne henvisninger 

Bjerge i USA
Arizona
Wolverine

Logan, bedre kendt for sin kodenavn, Wolverine er en amerikansk fiktiv superhelte-figur og antihelt, som tilhører forlaget Marvel. Han er en af de mest berømte tegneseriefigurer i verden og også en af de mest berømte superhelte fra Marvel, kun overgået af Spider-Man. Da han fik sin debut i "The Incredible Hulk", var det ikke meningen at han skulle blive så berømt som han er i dag, men hans opførsel og mystiske baggrund faldt i læsernes smag. Han spilles af Hugh Jackman i X-Men filmserien, og i de fleste tegnefilm lægger Steve Blum engelsk stemme til ham. Logan er kendt for at sige "bub" (som betyder bøv på dansk). I tegneserieversion er Logans højde 1,60 cm, men i filmudgaven er hans højde 1,91 cm.

I 2020, blev Logan en spilfigur i Fortnite.

Baggrund

Eksterne henvisninger 
 Wolverine på ComicWiki 
 Wolverine (James Howlett) på marvel.com 
 

Figurer fra Marvel Comics
Superhelte
Figurer fra X-men
Flagstaff

Flagstaff er hovedsæde for Coconino County i delstaten Arizona, USA.

Flagstaff er den største by langs motorvejen I-40 (som løber mellem Californien og New Mexico), med ca. 47.000 indbyggere. Byen ligger i en højde af 2.170 meter.

Flagstaffs første permanente indbygger var en rancher og guldgraver ved navn Thomas F. McMillan som grundlagde en ranch i 1876. Da jernbanen kom hertil i 1881, boomede kvæg- og tømmerindustrien. Percival Lowell og hans kone grundlagde Lowell Observatory lige uden for byen i 1894, og derefter fulgte turister og astronomer.

Byen fik sit navn, da immigranterne i området rejste det amerikanske flag på et højt fyrretræ den 4. juli 1876, og navnet "Flagstaff" forblev hængende.

Kilde 
 

Byer i Arizona
Hoover Dam

Hoover Dam (Hoover-dæmningen) ligger på grænsen mellem Nevada og Arizona, USA, og er bygget i Black Canyon på Colorado River, tæt ved Las Vegas, Nevada.

Dæmningen er 221 m høj og 379 m lang. Søen, som blev dannet bagved dæmningen, Lake Mead, er en af de største kunstige søer i verden, dækker omkring 694 km² og har en kystlinje på 885 km. 17 vandkraftgeneratorer ved Hoover Dam, som producerer 2080 MW elektrisk energi (Sammenligning: Asnæsværket har en kapacitet på 1057 MW), leverer strøm til Arizona, Nevada og det sydlige Californien.

Konstruktionen af dæmningen begyndte i 1931 som del af Boulder Canyon-projektet og blev færdiggjort i 1936.

Dæmningen var oprindelig navngivet Hoover Dam efter præsident Herbert Hoover, senere blev den omdøbt til Boulder Dam, men i 1947 fik dæmningen det gamle navn tilbage.

Omkomne 

Der er officielt registreret 112 dødsfald i forbindelse med konstruktionen af Hoover Dam. Den første var J. G. Tierney, der udforskede området for at finde den bedst egnede placering af dæmningen. Hans søn, Patrick W. Tierney, er den sidst registrerede omkomne. Han døde på dato nøjagtigt 13 år efter faderen.
Der var yderligere 42 dødsfald, men disse er registreret som dødsfald på grund af sygdom (lungebetændelse). I virkeligheden døde de formentlig af kulilteforgiftning forårsaget af udstødningsgasserne fra maskiner i tunnellerne, hvor temperaturen i øvrigt kunne komme over 60 grader celsius. Denne dødsårsag ville imidlertid have givet mulighed for erstatningskrav, og er derfor ikke anført. Der er til sammenligning ikke registreret et eneste tilfælde af lungebetændelse blandt civilbefolkningen i Boulder City i samme periode.

Eksterne henvisninger 

 Hover Dam  på usbr.gov

Bygninger, konstruktioner og anlæg i Arizona
Bygninger, konstruktioner og anlæg i Nevada
Dæmninger
Vandkraftværker i USA
Den Hvide Nat

Hvid nat (White Night) var en betegnelse opfundet af Jim Jones, leder af Peoples Temple. Den dækkede forskellige krisesituationer, der truede bevægelsens eksistens – reelle eller selvopfundne. Der er ikke enighed blandt overlevere og tidligere medlemmer om antallet eller om deres præcise indhold. I enkelte tilfælde dannede medlemmerne af Jonestown ring omkring byen bevæbnet med macheter, økser og hakker i adskillige dage for at forsvare byen mod angreb. Andre gange blev medlemmernes loyalitet testet ved en selvmordsøvelse, hvor alle drak saftevand, som de fik at vide var forgiftet. I andre situationer bestod loyalitetstesten i at erklære sig villig til at dø for "Sagen".

Den sidste White Night fandt sted 18. november 1978. Efter en langvarig og bitter konflikt med gruppen Concerned Relatives (som repræsenterede pårørende som var bekymrede for familliemedlemmer i Jonestown) fik Jonestown besøg af en delegation fra den amerikanske kongres ledet af kongresmedlem Leo J. Ryan, der ville undersøge forholdene. Under besøget forlod 18 troende Jonestown med delegationen. Før Leo Ryan forlod Jonestown, blev han overfaldet med en kniv, men slap uskadt. Da delegationen med "afhopperne" nåede deres ventende fly, blev de opsøgt af en gruppe bevæbnede mænd, som skød mange af dem på klos hold. Fem døde herunder Leo Ryan. I Jonestown kaldte Jim Jones sine medlemmer sammen, og et længere fællesmøde begyndte. Her blev nødvendigheden af et "revolutionært selvmord" igen drøftet. Enden på mødet blev, at 909 børn, voksne og ældre døde af cyanidforgiftning. Mange drak det blandet med saftevand, andre blev injiceret. Jim Jones selv døde af et skud i hovedet. De nærmere omstændigheder er uklare, men der kan have været tale om et assisteret selvmord. 18. november 1978 er i populærhistorien blevet omtalt som det største masseselvmord siden Massada. Der imidlertid ikke enighed blandt forskere og de få øjenvidner til denne sidste aften i Jonestown, om der er tale om selvmord eller mord eller en kombination. De fleste hælder til sidstnævnte – ikke mindst fordi man normalt henregner handlingen selvmord til mennesker der er i stand til at træffe frie valg og kan overskue konsekvenserne af deres handlinger. Det er et åbent spørgsmål, om medlemmerne af Peoples Temple var i stand til at træffe et frit valg den aften. Til gengæld vil de fleste nok være enige i, at knap 300 mindreårige ikke begår selvmord, idet de ikke er i stand til fuldt at overskue konsekvenserne af deres handling.

Religion
Lake Mead

Søen Lake Mead er et nationalt rekreationsområde, der ligger i den nordvestlige del af Arizona på grænsen til Nevada, USA.

Det nationale rekreationsområde blev grundlagt i 1936 efter at Hoover Dam blev bygget. Området strækker sig 4.440 km² fra Grand Canyon National Park til dæmningen Davis Dam, og er 1½ gange større end delstaten Rhode Island. Søen regnes for at være den største menneskeskabte sø i verden.

Søen ligger på lidt mere end 341 m. over havoverfladen. Ved Lake Mead kan der om sommeren være op til 52ºC. Gennemsnitstemperaturen om sommeren er mellem 40 og 45ºC.

Kilde/Ekstern henvisning
Lake Mead National Recreation Area 
I bil igennem Arizona 

Arizona
Søer i Nordamerika
John Wesley Powell

John Wesley Powell (født 24. marts 1834, død 23. september 1902) var amerikansk etnolog, geolog, udforsker og regeringsadministrator, kendt for hans arbejde som den første som klassificerede de oprindelige indbyggeres (indianernes) sprog og for hans geografiske og geologiske forskning af Rocky Mountains.

Powell blev født den 24. marts 1834 på Mount Morris, i staten New York, USA. Da hans familie flyttede til Illinois, foretog han ensomme rejser på Ohiofloden og Mississippi-floden og blev meget interesseret i naturen. Efter studier på Oberlin og Wheaton kollegierne og tjenesten i Union Armeen i den amerikanske borgerkrig, blev han geologi professor på Illinois Wesleyan Kollegiet i 1865 og blev senere lektor på Illinois Normal University. I 1867 og 1868 ledede han en geologisk ekspedition ind i Colorado og Utah. Den følgende år, med regeringens opbakning, undersøgte og foretog han en geologisk undersøgelse af Green Rivers og Colorado Rivers (flodernes) canyoner. Mellem 1870 og 1879 fortsatte han undersøgelsen af Rocky Mountain regionen. Under hans rejser studerede han de oprindelige indbyggere (indianere) og i 1879 blev han udnævnt til den første direktør af US Bureau of Ethnology. I 1891 udgav han den første komplette kort af 58 sproggrupper af de oprindelige amerikanere (indianere) i USA og Canada. Han døde i Haven, i delstaten Maine, den 23. september 1902.

John Wesley Powell har giver navn til den opdæmmede sø, Lake Powell, der er et meget besøgt fritidsområde i Utah og Arizona.

Eksterne kilder/henvisninger 

 I bil igennem Arizona 

Etnologer fra USA
Geologer fra USA
San Carlos Lake

San Carlos Lake er en sø i San Carlos-reservatet i Gila County og Graham County i delstaten Arizona, USA.

San Carlos-søen er en af otte søer omringet af ørken, og som blev dannet som resultat af dæmninger i bjergene omkring Phoenix. Den ligger for foden af de stenede og kaktusbevoksede bjerge Gila Mountains, Mescal Mountains og Santa Teresa Mountains. Søen blev dannet af dæmningen Coolidge Dam, som blev bygget i 1930 på Gila River, der er den største flod i Sydarizona, og som udspringer i bjergene Mogollon Mountains i det vestlige/centrale New Mexico.

Eksterne henvisninger 

I bil igennem Arizona  

Arizona
Søer i Nordamerika
Konkurs

En konkurs er en retlig behandling af en insolvent persons aktiver og gæld. I konkursmæssig sammenhæng betyder insolvens, at den insolvente ikke kan betale gældens ydelser, efterhånden som de forfalder. Insolven er en betingelse for, at en person kan erklæres konkurs, jf. konkursloven (KL) § 17.

Konkursbehandlingen 
Ved konkursens start overgår alle aktiverne til et konkursbo, hvor en bobestyrer (kurator) passer på dem frem til afklaringen af, hvilke kreditorer skal have hvor meget. Herved undgås, at de enkelte kreditorer konkurrerer om at komme først til de enkelte aktiver.

Det er personens samlede aktiver der indgår i konkursboet. Aktiver som er afstået i en periode op til konkursen vil også kunne inddrages, idet visse dispositioner kan omstødes. Undtaget for fysiske personer er dog aktiver, der er nødvendige for et opretholde det beskedne hjem, efter reglerne i retsplejeloven § 509. Derudover er der undtagelser som f.eks. båndlagt arv.

Udlodning 
Ved en konkurs opdeles kreditorerne i grupper prioriteret efter kravenes art og tidspunktet for deres stiftelse. De lavere prioriterede kreditorgrupper tildeles først dividende når de højere prioriterede gruppers krav er fuldt indfriet. I den sidste gruppe tilgodeses kreditorerne forholdsmæssigt. Ikke dækkede kreditorer bevarer deres tilgodehavende overfor den konkursramte efter konkursens afslutning.

Se også 

 Konkursret
 Konkursrytteri

Litteratur 
 Peter Møgelvang-Hansen & Jakob Juul-Sandberg (2022): Kreditorforfølgning – materiel foged- og konkursret. 9. udgave. Karnov Group. 
 Christine Marie Andersson m.fl. (2013): Kompendium i Konkursret & rekonstruktion af insolvente virksomheder. Kompendieforlaget Aspiri.

Videre læsning 
 Anders Ørgaard (2022): Konkursret. 13. udgave. Djøf Forlag. 
 Jens Paulsen (2010): Insolvensret – konkurs. Thomson Reuters.

Eksterne henvisninger 
 Bekendtgørelse af konkursloven
 Bekendtgørelse af retsplejeloven
 Inger Dübeck: "Aktieselskaber i krise" (Historisk Tidsskrift, 15. række, Bind 5; 1990)
 John T. Lauridsen: "Fra »spekulation« til konkurs. En studie i Poul Klingenbergs økonomiske kollaps" (Historie/Jyske Samlinger, Bind 1999; 1999)

Noter

Referencer 

Insolvensret
Jura
Retsvidenskab
Juridiske begreber
Anthon Berg

Anthon Berg er et dansk chokolademærke, der siden 1954 har været ejet af Toms. Det er mest kendt for sine marcipanbrød. Anthon Berg A/S var fra 1954 til 2001 et datterselskab i Toms Gruppen.

Historie 
Med sit eget navn som varemærke oprettede Anthon Berg en urtekræmmerbutik på Gammel Strand i København. I 1884 opkøbte han en konfektureforretning, da hans eget salg gik mindre godt. Med i købet fulgte en konditor, der med sønnen Gustav Berg som assistent fik gang i en produktion af fyldte dessertchokolader.

Marcipanbrødet kom til med et ønske fra Anthon Berg om at forkæle de ventende kunder, hvorved han startede med at give små marcipanfyldte chokolader til de kunder, der stod i kø. I 1898 blev det sat i produktion som selvstændig vare.

I 1901 overtog sønnen forretningen og øgede produktionen støt, hvorved den blev landsdækkende og fik en fabrik med ca. 200 ansatte. I 1938 døde også Gustav Berg, og næste generationsskifte blev foretaget, således at Kai Berg blev direktør. I 1954 købte Toms (Victor B. Strand) virksomheden, der på dette tidspunkt lå i Teglværksgade på Østerbro. I 1962 blev hele produktionen samlet på Toms' anlæg i Ballerup tegnet af Arne Jacobsen.

Prædikatet "Leverandør til Det Kongelige Danske Hof" blev tildelt Anthon Berg A/S i 1957.

Produkter 
Anthon Berg-produktionen består udover marcipanbrødene, der findes i fire udgaver 
 Marcipan Classic
 Marcipan Nougat
 Marcipan Cognac
Marcipan Whiskey
 Marcipan Extra Dark
 Grand Cru – en æske med små chokolader fremstillet af bønner fra Venezuela i tre forskellige varianter
 Fyldte Chokolader – æsker med blandede fyldte chokolader
 Marcipan Tærter – tærter af marcipan overtrukket med chokolade, findes i seks smagsvarianter
 Blomme i Madeira
 Jordbær i Champagne
 Drue i Muscatvin
Abrikos i Brandy
Blåbær I vodka
Hindbær I Orange Likør
 Origins – fire forskellige chokolader i plader lavet af bønner fra forskellige dele af verden, alle med høj kakaoprocent
 Ghana 60%
 Equador 72%
 New Guinea 72%
 Venezuela 44%
Udover disse produkter findes der en række påske- og julevarer.

I samarbejde mellem Toms og Polar is er en Anthon Berg Islagkage også kommet i produktion.

Nye chokoladeæsker med design af Isabell Kristensen findes også.

Eksterne Link 
 Anthon Bergs hjemmeside

 

Fødevaremærker
Danske virksomheder etableret i 1884
Ophørt i 2001
Tidligere virksomheder i København
Tidligere virksomheder i Danmark
Leverandører til Det Kongelige Danske Hof
Toms
Chokolade
Marcipan
Fødevaremærker
mærke
Commodore Perry Owens

Commodore Perry Owens var sheriff i Holbrook, i delstaten Arizona, USA.

En af vestens mest glorværdige "gunfights" (revolverdueller) fandt sted i Holbrook i 1887, da Sheriff Owens, en person af dynamisk karakter med håret hængende under hans skulder, helt alene ordnede den desperate Cooper-Blevins bande, ved at dræbe tre og såre en i næsten samme øjeblik.

(Cooper-Blevins banden var involveret i Pleasant Valley War (Pleasant dalens krig), en fejde som startede i 1880 mellem kvæg og fåravlere, hvor over 30 mænd var dræbt. De fleste var upartiske i denne Pleasant Valley War og flygtede ud af området (byen Young i Pleasant Valley). Efter at fejden sluttede i 1892 begyndte de fleste at returnere langsomt. I dag er området stille og fredeligt, og lever op til sit Pleasant Valley navn.)

Hele forløbet inden fejden startede og alle de implicerede (samt deres efterkommere) i Pleasant Valley War er omtalt i bogen "I bil igennem Arizona" af Bobby Krause Zlatevski.

Kilde 
 

Personer fra Arizona
Bundkort

Et bundkort, motherboard eller forkortelsen Mobo, er computerens vigtigste komponent. Bundkortet er den centrale enhed i alle computere, via bundkortet tilsluttes CPUen, RAM, harddisken, grafikkort og lydkort – og andet internt hardware der kan tilsluttes henholdsvis AGP, PCI, PCI-Express eller andre tilgængelige slots. Eksterne hardwareenheder såsom printer, mus, tastatur, USB-enheder tilsluttes på bundkortet i passende sokler (=stik) , som er loddet på bundkortet. Ofte er der dog placeret stik på forsiden af kabinettet, som indeholder bundkortet.

Udvidelsessokler 
Alle bundkort har udvidelsessokler, som kan benyttes til lydkort, grafikkort, TV-kort mv. I de "gamle" dage havde bundkortene ISA-sokler, som i dag er fuldstændig uddød. I dag bruges PCI-kort og AGP-kort. Nyere PC'er har også det forholdsvise nye PCI-Express, hvor data kan overføres til det isatte kort med lynhurtig hastighed. Dette benyttes hovedsageligt til grafikkort, men bliver også brugt til udvidelses kort som HYPER M.2 X16 CARD  som Intel har lavet.

Form-factors 
Et bundkort har en international typestandard, så man kan vide, om bundkortet passer ind i ens chassis. Form factors der bruges i dag er typisk ATX og Micro-ATX. Nyere PC'er kan måske have den knapt så benyttede BTX form factor.

Se også 
 Universal serial bus
 PCI-Express
 AGP

Eksterne henvisninger
Chassis

Chassis (flertal: "chassiser") er en bærende ramme, hvorpå der kan opbygges en struktur. Den har samme funktion som soklen til et hus og bruges for eksempel ved bygning af lastbiler eller kampvogne.

Eksempler på brug 

 For så vidt angår motorkøretøjer omfatter chassiset rammen plus det udstyr, der er nødvendigt for køretøjet kan bevæge sig, så som motor, gearkasse, drivaksel, differentialet og hjulophænget. Karosseriet, som er unødvendigt for køretøjets evne til at bevæge sig, opbygges på chassiset. Motorkøretøjsfabrikanterne leverer ofte udgaver, der kun består af et chassis eller af chassis og et tomt karosseri eventuelt kun af førerhus og chassis, som kan udstyres med specialiserede karosserier eller lad. Det kan være autocampere, brandbiler, ambulancer, flyttebiler og lignende.

 En kampvogn's chassis består af den nederste del af kampvognen, hvilket indbefatter bælterne, motoren, førersædet og mandsskabskabinen. Kampvognschassiset tjener ofte som platform for andet end end en kampvogn, det kan være pansret mandskabsvogne (PMV), udstyr til ingeniørtropper osv.

 Et chassis i et fjernsyn, en radio eller anden elektronisk apparat består af en metal ramme, hvorpå de elektroniske kredsløb og andre elektroniske komponenter er monteret. I fravær af en metal ramme refererer chassis til selve de elektroniske kredsløb og komponenter ikke den fysiske struktur.

 I en computer referer chassis til den metalramme, hvorpå bundkortet, CPU, harddisk, strømforsyning og andet udstyr er monteret. Den støtter også det kabinet, der beskytter edb-delene fra støv, fugt og pilfingre.

Se også 
 Selvbærende karosseri

Køretøjsteknologi
Google AdSense

Google AdSense er et partnerprogram, hvor man kan indsætte en lille HTML-kode på sin hjemmeside, og så tjene penge på klik på annoncer eller visninger af samme.

Google AdSense er en måde for udgivere af websteder i alle størrelser til at vise relevante, ikke-påtrængende Google-annoncer på deres websteders indholdssider og tjene penge. Da annoncerne er relaterede til, hvad besøgende søger på det udgivende websted, er der mulighed for at tjene penge på indholdssider. Det er også en måde for webstedsudgiverne til at tilbyde Google-søgning til deres webstedsbrugere og tjene penge ved at vise Google-annoncer på søgeresultatsiderne.

Eksterne henvisninger 
 Google AdSense website (engelsk)

AdSense
Monument Valley

Monument Valley (navajo: Tsé Biiʼ Ndzisgaii) ligger i Navajo-reservatet i det nordlige Arizona samt i det sydlige Utah i USA.

Som kuriosum kan det bemærkes, at John Ford har indspillet 10 film i området, samt at stedet adskillige gange siden har været benyttet ved optagelser af film, reklamer og musikvideoer.

Eksterne kilder/henvisninger 

Navajo-reservatet
Dale i USA
NVIDIA

Nvidia Corporation er et amerikansk globalt teknologiselskab baseret i Santa Clara, Californien. Nvidia producerer Grafik Processing Units (GPU'er) og har en betydelig indflydelse i SOC-enheder (system-on-a-chip units) til det mobile marked. Nvidias primære GPU-produktlinje ved navn "GeForce" er i direkte konkurrence med AMD's "Radeon"-produkter. Nvidia sluttede sig også til spilindustrien med sin håndholdte Nvidia Shield.
Udover GPU-produktion giver Nvidia parallel databehandling til forskere og videnskabsmænd, der giver dem mulighed til effektivt at køre high-performance applikationer. De er benytter sig af supercomputere sites rundt om i verden. På det seneste har Nvidia flyttet sig ind i det mobile marked, hvor de producerer Tegra mobile processorer til smartphones og tablets, samt køretøjersinfotainmentssystemer. Ud over AMD, omfatter de øvrige konkurrenter Intel og Qualcomm.

Produktfamilier 

Nvidias produktportefølje omfatter grafik-processorer, trådløs kommunikationsprocessorer, PC-platform (bundkort) chipset, og digital mediaplayer-software. Nogle af Nvidias produktfamilier er:
GeForce, gaming grafik forarbejdning produkterne, som Nvidia er bedst kendt.
Quadro computerstøttet design og digitalt indhold arbejdsstation grafik forarbejdning af produkter.
Tegra et system på en chip serie til mobile enheder.
Tesla, dedikeret generelle formål GPU til high-end billede generation af applikationer i den erhvervsmæssige og videnskabelige områder.
nForce, et tidligere produceret bundkortchipset skabt af Nvidia til AMD Athlon og Duron mikroprocessorere.
GPU'en af den oprindelige Xbox.
GPU'en af PlayStation 3, RSX 'Reality Synthesizer'

Kilder (Engelsk)

Ekstern henvisning 

 NVIDIA websted

It-virksomheder fra USA
Virksomheder i San Francisco
Selskaber noteret på NASDAQ
Elektronikvirksomheder fra USA
Mikrochip-virksomheder fra USA
Mogollon Rim

Mogollon Rim (kant/rand) ligger i det nordlige Arizona, USA og strækker sig mere end 480 km tværs gennem Arizona og ind i New Mexico. Rim'en er formet ved opløftning og erosion, som begyndte for mere end 25 millioner år siden, og det var længe før den store flod Colorado River begyndte at forme Grand Canyon.

Mogollon Rim løber igennem Arizona fra nordvest mod sydøst over næsten 320 km. Det store skovområde, som dækker rim'en er en del af verdens største bestand af massive fyrretræer.

Mogollon Rim er opkaldt efter den spanske guvernør Don Juan Ignacio Flores de Mogollon, generalkaptajn over New Mexico 1712-1715.

Eksterne kilder/henvisninger 

 I bil igennem Arizona 

Arizona
Naturområder
Libris

Libris Digimental A/S  (tidligere kendt som IDG Forlag) er Danmarks største forlag inden for litteratur om informationsteknologi. Virksomheden var ejet af IDG Danmark fra 1994 til 2003 og af FDB fra 2003-2009, men blev i 2009 købt af Digimental Holding der ejes af Jesper Bove-Nielsen.

Forlaget har specialiseret sig i instruktive udgivelser af e-bøger, hæfter og bøger om blandt andet It-litteratur, grafik, foto, job. Men i de senere år også oversatte personbiografier om moderne ledere som Mark Zuckerberg og Steve Jobs og oversatte virksomhedsbiografier om Apple, Google og Facebook. Endvidere udgiver forlaget danske ledelsesbøger med forfattere som bl.a. Steen Hildebrandt.

Derudover har forlaget børnebogsforlaget Babu, der udgiver Hr. Mand & Lille Frøken serien (på engelsk Mr. Men & Little Miss)

Libris har anno 2007 udgivet deres titler i 14 europæiske lande.

Referencer 

 Libris

Forlag fra Danmark
Roosevelt Lake

Roosevelt Lake er en sø i Gila County i delstaten Arizona, USA.

Søen blev dannet under konstruktionen af dæmningen på Salt River i 1911 og er det ældste vandreservoir i Arizona. Omkring 16 km af den oprindelige flod indgår i søen, og i den modsatte retning har en af dens hovedbifloder, Tonto Creek, 13,5 km, der indgår i søen. Søen blev navngivet efter den 26. amerikanske præsident Theodore Roosevelt.

Kilde/Ekstern henvisning 
 I bil igennem Arizona 

Arizona
Søer i Nordamerika
JNDI

Java Naming and Directory Interface, forkortet JNDI, er et generelt API til forskellige typer navneopslag. JNDI kan håndtere både flade og hierarkiske navnesystemer. Systemet bruges mest i forbindelse med J2EE. I denne sammenhæng bruges der JNDI-opslag for at finde EJB'er og andre ressourcer, som er installeret på serveren.

For at JNDI skal kunne bruges til noget, skal der være registreret mindst et modul, som kan håndtere en bestemt navneservice. Ud over den, der bruges i J2EE-sammenhæng, findes der moduler til LDAP, DNS og endda filsystemet. 

For at et klientprogram kan bruge JNDI, skal det have en reference til navneservicen i form af en URL, og det skal registreres, hvilken klasse der implementerer et "startsted" (initial context).

Javaprogrammering